ลูกหมี - ซอนญ่า  กับงานแฟนไซน์ครั้งแรกที่จีน สร้างความประทับใจสุดพิเศษใน LMSY 1st FanSign in Tianjin

LMSY TIANJIN 1ST FANSIGN
#LMSY1stFanSigninTianjin
#LMlookmhee #SonyaSaranphat
#LMSY  #ลูกหมีซอนญ่า

   อิ่มเอมหัวใจกันถ้วนหน้า เมื่อ CHANGE2561 จับมือร่วมกับ Wuhan Star You Media co.,ltd พาสองสาวคู่จิ้นที่มาแรงมาก ลูกหมี ปัญญาพัชร และ ซอนญ่า ศรัณย์ภัทร์ นักแสดงจาก AFFAIR รักเล่นกล ซีรีส์แซฟฟิกภายใต้โปรเจกต์ CHANGE2561 ORIGINAL บินลัดฟ้ามาจัดงานแฟนไซน์ครั้งแรก ใน LMSY 1st FanSign in Tianjin ณ เมืองเทียนจิน สาธารณรัฐประชาชนจีน เมื่อวันที่ 18 มกราคม ที่ผ่านมา 

   เรียกได้ว่าทันทีที่ ลูกหมี-ซอนญ่า ก้าวขึ้นเวทีภายในงาน LMSY 1st FanSign in Tianjin ก็ได้รับเสียงกรี๊ดเป็นการต้อนรับจากอินเตอร์แฟน Tianjin สนั่นฮอลล์ ทั้งสองสาวได้ทักทายแฟนๆพร้อมแจกยิ้มหวานๆเพื่อให้ทุกคนได้เก็บภาพความประทับใจ จากนั้น ลูกหมี-ซอนญ่า ได้พาทุกคนไปสนุกกันกับช่วงเวลาที่เต็มไปด้วยรอยยิ้มแห่งความสนุกกับเกมทำท่าใบ้คำ โดยทั้งคู่ผลัดกันทำท่าใบ้คำ10 คำ โดยจับเวลา 2 นาที ซึ่งทั้งลูกหมี-ซอนญ่า โชว์ลีลาท่าทางร่างกายในการใบ้คำ โดยห้ามออกเสียงมาอย่างเหนือชั้น และไปกันต่อในเกมส่งของ ที่ทั้งคู่ต้องใช้หน้าแนบกันเพื่อหยิบหนังสือขึ้นมาจากโต๊ะ แล้วช่วยกันนำหนังสือไปส่งวางไว้อีกโต๊ะหนึ่งในเกมนี้เรียกว่าพาอินเตอร์แฟนฟินกันไปทั้งฮอลล์  และในเกมสุดท้ายเกมปฏิสัมพันธ์กับแฟนคลับ ให้โอกาสอินเตอร์แฟนได้ใกล้ชิดมากขึ้น โดยได้สุ่มลักกี้แฟนผู้ที่โชคดีขึ้นมา 12 คน ได้มาร่วมเล่นเกมพร้อมยังได้ถ่ายรูปไว้เป็นที่ระลึก

   และที่ทำเอาแฟนๆฮือฮาตื่นเต้นสุดๆเมื่อ ลูกหมี หลุดสปอยข่าวดีว่าในงาน LMSY 1st Fan Meeting in Thailand  "Be My Valentine"  ที่จะมีขึ้นในวัน เสาร์ ที่ 15 กุมภาพันธ์ 2568 ที่ TRUE ICON HALL 7th FLOOR, ICONSIAM ทุกคนจะได้เห็น Teaser ซีรีส์แซฟฟิกเรื่องใหม่ของทั้งคู่พร้อมกันเป็นครั้งแรก พอได้ยินเรื่องราวดีๆแบบนี้อินเตอร์แฟน Tianjin ถึงกับกรี๊ดสนั่นฮอลล์

   ก่อนจะส่งเข้าช่วงสุดท้ายเหล่าอินเตอร์แฟน Tianjin ได้ทำเซอร์ไพรส์ด้วยวีดีโอแฟนโปรเจกต์ที่ทำขึ้นมาจากใจให้กับ ลูกหมี - ซอนญ่า อย่างสุดประทับใจ และในช่วงท้ายของงานแฟนไซน์นั้นบรรยากาศเต็มไปด้วยความสนุกสนานและอบอุ่น เมื่ออินเตอร์แฟน Tianjin ได้ขึ้นเวทีเพื่อไปรับลายเซ็นจากลูกหมี-ซอนญ่า สบตา พูดคุยและทั้งสองสาวก็ตั้งใจเขียนชื่อพร้อมมอบลายเซ็นให้แฟนๆ แต่ละคนอย่างใกล้ชิดเรียกรอยยิ้มอย่างมีความสุขให้แฟนๆกันตลอดทั้งงาน
#LMSY1stFanSigninTianjin #LMlookmhee #SonyaSaranphat #LMSY #ลูกหมีซอนญ่า